ddrg/super_eurlex huggingface dataset:
Uredba Komisije (ES) št. 2375/96

z dne 13. decembra 1996

o spremembi Uredbe (ES) št. 3223/94 o podrobnih pravilih za uporabo uvozne ureditve za sadje in zelenjavo

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo [1], kakor je bila nazadnje spremenjena z Uredbo Komisije (ES) št. 1363/95 [2], in zlasti člena 23(2) Uredbe,

ker Uredba Komisije (ES) št. 3223/94 [3], kakor je bila nazadnje spremenjena z Uredbo (ES) št. 1890/96 [4], določa podrobna pravila za uporabo uvozne ureditve za sadje in zelenjavo;

ker člen 4(4) Uredbe (ES) št. 3223/94 določa, da se standardne uvozne vrednosti prenehajo uporabljati, če Komisiji sedem dni zapored ni bila sporočena nobena povprečna reprezentativna cena; ker je treba v skladu z omenjenimi določbami v primeru, da za določen proizvod ne velja nobena standardna uvozna vrednost, predvideti, da je standardna uvozna vrednost, uporabljena za ta proizvod, enaka zadnjemu povprečju veljavnih standardnih vrednosti; ker je treba tudi razjasniti, da je treba uporabo zadnje standardne uvozne vrednosti na enoto v smislu členov 173 do 176 Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti [5], kakor je bila nazadnje spremenjena z Uredbo (ES) št. 3153/96 [6], kot standardne uvozne vrednosti omejiti na začetek vsakega obdobja uporabe iz Priloge k tej uredbi;

ker so ukrepi, predvideni s to uredbo, v skladu z mnenjem Upravljalnega odbora za sadje in zelenjavo,

SPREJELA NASLEDNJO UREDBO:

Člen 1

Člen 4(4) in (5) Uredbe (ES) št. 3223/94 se nadomesti z naslednjim:

"4. V obdobjih uporabe, določenih v delu A Priloge, se standardne uvozne vrednosti uporabljajo, dokler niso spremenjene. Vendar se prenehajo uporabljati, če ni bila Komisiji sedem tržnih dni zapored sporočena nobena povprečna reprezentativna cena.

Če v skladu s prvim pododstavkom za določen proizvod ne velja nobena standardna uvozna vrednost, je standardna uvozna vrednost za ta proizvod enaka zadnji povprečni standardni uvozni vrednosti.

5. Ne glede na odstavek 1 in z veljavnostjo od prvega dne obdobij uporabe, določenih v delu A Priloge, je v primerih, kadar ni bilo mogoče izračunati standardne uvozne vrednosti, standardna uvozna vrednost za zadevni proizvod enaka zadnji vrednosti na enoto za ta proizvod v smislu členov 173 do 176 Uredbe (EGS) št. 2454/93."

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. decembra 1996

Za Komisijo

Franz Fischler

Član Komisije

[1] UL L 118, 20.5.1972, str. 1.

[2] UL L 132, 16.6.1995, str. 8.

[3] UL L 337, 24.12.1994, str. 66.

[4] UL L 249, 1.10.1996, str. 29.

[5] UL L 253, 11.10.1993, str. 1.

[6] UL L 289, 12.11.1996, str. 1.

--------------------------------------------------
Uredba Komisije (ES) št. 859/96

z dne 10. maj 1996

o delnem povračilu uvoznih dajatev, plačanih za nekatere uvoze iz Norveške leta 1995 v okviru sporazumov v obliki izmenjav pisem med Evropsko skupnostjo na eni strani in Republiko Islandijo, Kraljevino Norveško in Švicarsko konfederacijo na drugi strani v zvezi z nekaterimi kmetijskimi proizvodi

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta 95/582/ES z dne 20. decembra 1995 o sklenitvi sporazumov v obliki izmenjav pisem med Evropsko skupnostjo na eni strani in Republiko Islandijo, Kraljevino Norveško in Švicarsko konfederacijo na drugi strani v zvezi z nekaterimi kmetijskimi proizvodi [1], in zlasti člena 2 Sklepa,

ker je bila dne 20. decembra 1995 določena tarifna kvota za sir iz sirotke iz Norveške, ki je začela veljati 1. januarja 1995; ker so bile leta 1995 za uvoz tega sira v Skupnost uporabljene polne uvozne dajatve ali prelevmani; ker je bila najvišja meja tarifne kvote upoštevana; ker je zato treba uvesti postopek, ki bo zadevnim tržnim udeležencem omogočil, da dobijo povrnjeno razliko med dejansko plačanimi prelevmani in dajatvami ter dajatvijo, določeno v Prilogi III k Uredbi Komisije (ES) št. 1600/95 z dne 30. junija 1995 o podrobnih pravilih za uporabo uvoznega režima in o odprtju tarifnih kvot za mleko in mlečne izdelke [2], kakor je bila nazadnje spremenjena z Uredbo (ES) št. 694/96 [3];

ker je treba določiti način za izračun povračil ob upoštevanju dejstva, da je bila 1. februarja 1995 vrednost ekuja, ki je veljala v skupni kmetijski politiki, spremenjena in da so bili 1. julija 1995 prelevmani pretvorjeni v uvozne dajatve;

ker so ukrepi iz te uredbe v skladu z mnenjem Upravljalnega odbora za mleko in mlečne izdelke,

SPREJELA NASLEDNJO UREDBO:

Člen 1

1. Razlika med uvozno dajatvijo, določeno v Prilogi III k Uredbi (ES) št. 1600/95, in prelevmanom ali uvozno dajatvijo, dejansko plačano ob uvozu, se povrne za uvoz sira iz sirotke iz Norveške, izveden med 1. januarjem in 31. decembrom 1995, ob predložitvi uvoznega potrdila in deklaracije o sprostitvi v prosti promet za zadevni uvoz.

2. Zahtevke za povračilo je treba predložiti v 30 dneh od začetka veljavnosti te uredbe.

Člen 2

1. Razlika iz člena 1 se izračuna na podlagi uvozne dajatve, dejansko plačane v nacionalni valuti, in uvozne dajatve, določene v Prilogi III k Uredbi (ES) št. 1600/95, pretvorjene v nacionalno valuto s pomočjo veljavnega menjalnega razmerja z dne, ko je bila sprejeta deklaracija o sprostitvi v prosti promet.

2. V primeru uvozov, izvedenih med 1. in 31. januarjem 1995, se uvozna dajatev, določena v Prilogi III k Uredbi (ES) št. 1600/95,deli z 1,207509.

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. maja 1996

Za Komisijo

Franz Fischler

Član Komisije

[1] UL L 327, 30.12.1995, str. 17.

[2] UL L 151, 1.7.1995, str. 12.

[3] UL L 97, 18.4.1996, str. 18.

--------------------------------------------------
Uredba Komisije (ES) št. 60/97

z dne 16. januarja 1997

o spremembi Uredbe (EGS) št. 1859/82 o izboru poročevalskih kmetij za določanje dohodkov kmetijskih gospodarstev

KOMISIJA EVROPSKE SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta št. 79/65/EGS z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti [1], kakor je bila nazadnje spremenjena z Uredbo (ES) št. 2801/95 [2], in zlasti členov 4(4) in 6(2) Uredbe,

ker člen 3 Uredbe Komisije (EGS) št. 1859/82 [3], kakor je bila nazadnje spremenjena z Uredbo (EGS) št. 1381/96 [4], določa število poročevalskih kmetij, ki naj se jih izbere v vsaki enoti za vsako obračunsko leto; ker je za boljše pokritje področja spremljanja računovodskih podatkov v zvezi s kmetijskimi gospodarstvi v Italiji in na Finskem treba določiti število poročevalskih kmetij, ki naj bi bila izbrana v vsaki enoti prej navedenih držav članic za leto 1997 in naslednja obračunska leta; ker bi bilo zato treba dopolniti Prilogo I k Uredbi (EGS) št. 1859/82;

ker so ukrepi, predvideni s to uredbo, v skladu z mnenjem Odbora Skupnosti za mrežo računovodskih podatkov s kmetijskih gospodarstev,

SPREJELA NASLEDNJO UREDBO:

Člen 1

Tabele, ki se v Prilogi I k Uredbi (EGS) št. 1859/82 nanašajo na Italijo in Finsko, se nadomestijo s Prilogo k tej uredbi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Uporablja se od obračunskega leta 1997 dalje.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. januarja 1997

Za Komisijo

Franz Fischler

Član Komisije

[1] UL 109, 23.6.1965, str. 1859/65.

[2] UL L 291, 6.12.1995, str. 3.

[3] UL L 205, 13.7.1982, str. 5.

[4] UL L 179, 18.7.1996, str. 6.

--------------------------------------------------

PRILOGA

ŠTEVILO POROČEVALSKIH KMETIJ PO ENOTAH

Sklicna številka | Ime enote | Število poročevalskih kmetij (od obračunskega leta 1997 dalje) |

ITALIJA

221 | Valle d'Aosta | 367 |

222 | Piemonte | 1110 |

230 | Lombardia | 917 |

241 | Trentino | 404 |

242 | Alto Adige | 404 |

243 | Veneto | 1589 |

244 | Friuli-Venezia Giulia | 795 |

250 | Liguria | 590 |

260 | Emilio-Romagna | 914 |

270 | Toscana | 620 |

281 | Marche | 951 |

282 | Umbria | 668 |

291 | Lazio | 931 |

292 | Abruzzo | 882 |

301 | Molise | 445 |

302 | Campania | 748 |

303 | Calabria | 911 |

311 | Puglia | 1013 |

312 | Basilicata | 1138 |

320 | Sicilia | 1350 |

330 | Sardegna | 1253 |

Skupaj Italija | 18000 |

Sklicna številka | Ime enote | Število poročevalskih kmetij (od obračunksega leta 1997 dalje) |

FINSKA

670 | Etelä-Suomi | 581 |

680 | Sisä-Suomi | 272 |

690 | Pohjanmaa | 277 |

700 | Pohjois-Suomi | 170 |

Skupaj Finska | 1300 |

--------------------------------------------------
Uredba Sveta (ES) št. 2600/97

z dne 19. decembra 1997

o spremembi Uredbe (ES) št. 3094/95 o pomoči ladjedelništvu

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti členov 92(3) (c), 94 ter 113 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker Sporazum o spoštovanju normalnih pogojev konkurence v gospodarski panogi gradnje in popravila ladij, sklenjenih med Evropsko skupnostjo in nekaterimi tretjimi državami v okviru Organizacije za gospodarsko sodelovanje in razvoj (OECD) [2], še ni začel veljati;

ker zaradi tega Uredba Sveta (ES) št. 3094/95 z dne 22. decembra 1995 o pomoči ladjedelništvu [3] še ni začela veljati;

ker se v skladu s členom 10 Uredbe (ES) št. 3094/95 ustrezna pravila Direktive Sveta 90/684/EGS z dne 21. decembra 1990 o pomoči ladjedelništvu [4] še naprej začasno uporabljajo do začetka veljavnosti Sporazuma OECD in najkasneje do 31. decembra 1997;

ker mora zaradi nadaljnje negotovosti glede začetka veljavnosti Sporazuma OECD, ki bi bil lahko preložen na čas po 31. decembru 1997, Svet sprejeti ustrezne ukrepe, dokler ni sprejeta odločitev o morebitnih novih dogovorih glede pomoči ladjedelništvu;

ker je treba zato spremeniti Uredbo (ES) št. 3094/95,

SPREJEL NASLEDNJO UREDBO:

Člen 1

"Dokler navedeni sporazum ne začne veljati, se do začetka njegove veljavnosti in najkasneje do 31. decembra 1998 uporabljajo ustrezne določbe Direktive 90/684/EGS."

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. decembra 1997

Za Svet

Predsednik

F. Boden

[1] Mnenje z dne 17. decembra 1997 (še ni objavljeno v Uradnem listu).

[2] UL C 375, 30. 12. 1994, str. 3.

[3] UL L 332, 31. 12. 1995, str. 1. Uredba, spremenjena z Uredbo (ES) št. 1904/96 (UL L 251, 3. 10. 1996, str. 5).

[4] UL L 380, 31. 12. 1990, str. 27.

--------------------------------------------------
Uredba Komisije (ES) št. 2052/97

z dne 20. oktobra 1997

o spremembi Uredbe (ES) št. 1501/95 o določitvi podrobnih pravil za uporabo Uredbe Sveta (EGS) št. 1766/92 o odobritvi izvoznih nadomestil za žita in ukrepih, ki jih je treba sprejeti v primeru motenj na trgu z žiti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo Komisije (ES) št. 923/96 [2], in zlasti člena 16 Uredbe,

ker predpisuje Uredba Komisije (ES) št. 1501/95 [3], kakor je bila nazadnje spremenjena z Uredbo (ES) št. 1259/97 [4], ukrepe, ki se lahko sprejmejo na podlagi člena 16 Uredbe (EGS) št. 1766/92; ker je treba zaradi razjasnitve več vprašanj glede pristojnosti in postopka besedilo člena 17 Uredbe (ES) 1501/95 spremeniti;

ker Upravljalni odbor za žita ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Člen 17 Uredbe (ES) št. 1501/91 se nadomesti z naslednjim:

"Člen 17

Ukrepi iz člena 15 se sprejmejo v skladu s postopkom, določenim v členu 23 Uredbe (EGS) št. 1766/92. Vendar lahko ukrepe v nujnih primerih sprejme Komisija."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. oktobra 1997

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 126, 24.5.1996, str. 37.

[3] UL L 147, 30.6.1995, str. 7.

[4] UL L 174, 2.7.1997, str. 10.

--------------------------------------------------
Uredba Komisije (ES) št. 2520/97

z dne 15. decembra 1997

o prilagoditvi Uredbe (ES) št. 2200/96 glede oznak kombinirane nomenklature za paradižnik in namizno grozdje

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 234/79 z dne 5. februarja 1979 o postopku za prilagajanje nomenklature skupne carinske tarife, ki se uporablja za kmetijske proizvode [1], kakor je bila nazadnje spremenjena z Uredbo (ES) št. 3290/94 [2], in zlasti člena 2(1) Uredbe,

ker Uredba Komisije (ES) št. 2086/97 z dne 4. novembra 1997, ki spreminja Prilogo I k Uredbi Sveta (EGS) št. 2658/87 o tarifni in statistični nomenklaturi ter o skupni carinski tarifi [3], spreminja kombinirano nomenklaturo, zlasti kar zadeva paradižnik in namizno grozdje;

ker je treba prilagoditi tabelo v členu 1(2) Uredbe Sveta (ES) št. 2200/96 z dne 18. oktobra 1996 o skupni tržni ureditvi za sadje in zelenjavo [4];

ker so ukrepi, predvideni s to uredbo, v skladu z mnenjem Upravljalnega odbora za sadje in zelenjavo,

SPREJELA NASLEDNJO UREDBO:

Člen 1

Tabela v členu 1(2) Uredbe (ES) št. 2200/96 se spremeni:

"070200 | Paradižnik, svež ali ohlajen" |

(a) se nadomesti z:

"07020000 | Paradižnik, svež ali ohlajen;" |

"08061021 08061029 08061030 08061040 08061050 08061061 08061069 | Sveže namizno grozdje" |

(b) se nadomesti z:

"08061010 | Sveže namizno grozdje" |

Člen 2

Ta uredba začne veljati 1. januarja 1998.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. decembra 1997

Za Komisijo

Franz Fischler

Član Komisije

[1] UL L 34, 9.2.1979, str. 2.

[2] UL L 349, 31.12.1994, str. 105.

[3] UL L 312, 14.11.1997, str. 1.

[4] UL L 297, 21.11.1996, str. 1.

--------------------------------------------------
Uredba Komisije (ES) št. 286/97

z dne 17. februarja 1997

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], nazadnje spremenjene z Uredbo Komisije (ES) št. 2493/96 [2], in zlasti člena 9 Uredbe,

ker je treba zaradi zagotavljanja enotne uporabe kombinirane nomenklature, ki je priloga navedene uredbe, sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlaganje kombinirane nomenklature in se ta pravila uporabljajo tudi za vse druge nomenklature, ki delno ali v celoti temeljijo na njej ali ji dodajajo dodatne pododdelke, in ki jo določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice v Prilogi k tej uredbi, uvrstiti v ustrezne oznake KN iz stolpca 2, in sicer iz razlogov, navedenih v stolpcu 3;

ker Oddelek za tarifno in statistično nomenklaturo Odbora za carinski zakonik ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne oznake KN iz stolpca 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. februarja 1997

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 338, 28.12.1996, str. 27.

--------------------------------------------------

PRILOGA

Poimenovanje | Uvrstitev v oznako KN | Utemeljitev |

(1) | (2) | (3) |

Emulzija tipa voda v olju za mazanje, ki vsebuje mlečne maščobe (61,2 mas. %), mlečne beljakovine in majhne koščke česna, peteršilja in drugih zelišč. | 04052030 | Uvrstitev opredeljujejo splošna pravila 1 in 6 za razlaganje kombinirane nomenklature, opomba 2(b) k Poglavju 4 in besedilo oznak KN 0405, 040520 in 04052030. |

--------------------------------------------------
Uredba Komisije (ES) št. 195/98

z dne 26. januarja 1998

o dopolnitvi Priloge k Uredbi (ES) št. 2400/96 o vnosu določenih imen v "Register zaščitenih označb porekla in zaščitenih geografskih označb", določen v Uredbi Sveta (EGS) št. 2081/92 o zaščiti geografskih označb in označb porekla za kmetijske proizvode in živila

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) 1068/97 [2], in zlasti člena 6(3) in (4) Uredbe,

ker so, skladno s členom 5 Uredbe (EGS) št. 2081/92, države članice Komisiji poslale vlogo za registracijo določenih imen kot geografske označbe ali označbe porekla;

ker je bilo ugotovljeno, skladno s členom 6(1) navedene uredbe, da vloga izpolnjuje vse njene zahteve, predvsem pa, da so vsebuje vse zahtevane informacije v skladu s členom 4;

ker je Komisija po objavi imena v Prilogi k tej Uredbi v Uradnem listu Evropskih skupnosti [3] prejela ugovor po členu 7 Uredbe, vendar ga je ocenila za neutemeljenega in torej nesprejemljivega;

ker naj se zato to ime vnese v "Register zaščitenih označb porekla in zaščitenih geografskih označb" in se tako zaščiti na celotnem ozemlju Skupnosti kot označba porekla;

ker Priloga k tej Uredbi dopolnjuje Prilogo k Uredbi Komisije (ES) 2400/96 [4], kakor je bila nazadnje spremenjena z Uredbo (ES) 2396/97 [5],

SPREJELA NASLEDNJO UREDBO:

Člen 1

Prilogi k Uredbi Komisije (ES) 2400/96 se doda ime v priloženi Prilogi in, skladno s členom 6(3) Uredbe (EGS) 2081/92, v "Register zaščitenih označb porekla in zaščitenih geografskih označb" kot zaščitena označba porekla (ZOP).

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. januarja 1998

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 156, 13.6.1997, str. 10.

[3] UL C 246, 24.8.1996, str. 12.

[4] UL L 327, 18.12.1996, str. 11.

[5] UL L 331, 3.12.1997, str. 3.

--------------------------------------------------

PRILOGA

PROIZVODI, NAŠTETI V PRILOGI II K POGODBI ES, NAMENJENI ZA PREHRANO LJUDI

Mesni izdelki:

ŠPANIJA:

- Jamón de Huelva (PDO)

--------------------------------------------------
Uredba Komisije (ES) št. 644/98

z dne 20. marca 1998

o dopolnitvi Priloge k Uredbi (ES) št. 1107/96 o registraciji geografskih označb in geografskega porekla po postopku iz člena 17 Uredbe Sveta (EGS) št. 2081/92

(Besedilo zadeva EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb geografskega porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 1068/97 [2], in zlasti člena 17(2) Uredbe,

ker so bili za nekatere označbe, ki so jih države članice predložile skladno s členom 17 Uredbe (EGS) št. 2081/92, zahtevani dodatni podatki, da bi se zagotovila skladnost teh označb s členoma 2 in 4 navedene uredbe; ker se je s preverjanjem teh dodatnih podatkov izkazalo, da so označbe skladne z navedenima členoma; ker jih je zato treba registrirati in dodati v Prilogo k Uredbi Komisije (ES) št. 1107/96 [3], kakor je bila nazadnje spremenjena z Uredbo (ES) št. 134/98 [4];

ker po pristopom treh novih držav članic z datumom njihovega pristopa začne teči šestmesečni rok iz člena 17 Uredbe (EGS) št. 2081/92; ker nekatere označbe, ki so jih predložile te države članice, skladne s členoma 2 in 4 te uredbe in jih je zato treba registrirati;

ker so ukrepi, predvideni s to uredbo, v skladu z mnenjem Regulativnega odbora za geografske označbe in označbe porekla,

SPREJELA NASLEDNJO UREDBO:

Člen 1

Označbe v Prilogi k tej Uredbi se dodajo Prilogi k Uredbi (ES) št. 1107/96.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. marca 1998

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 156, 13.6.1997, str. 10.

[3] UL L 148, 21.6.1996, str. 1.

[4] UL L 15, 21.1.1998, str. 6.

--------------------------------------------------

PRILOGA

A. PROIZVODI, NAMENJENI ZA PREHRANO LJUDI, NAVEDENI V PRILOGI II K POGODBI O EVROPSKI SKUPNOSTI

Sveže meso (in drobovina)

NEMČIJA

- Schwäbisch-Hällisches Qualitätsschweinefleisch (ZGO)

Mesni proizvodi

NEMČIJA

- Greußener Salami (ZGO)

Olja in masti

Olivno olje

ITALIJA

- Toscano (ZGO)

- Terra d'Otranto (ZOP)

B. ŽIVILA, NAVEDENA V PRILOGI I K UREDBI (EGS) št. 2081/92

Pivo

NEMČIJA

- Gögginger Bier (ZGO)

- Reuther Bier (ZGO)

- Wernesgrüner Bier (ZGO)

--------------------------------------------------
Uredba Komisije (ES) št. 1472/98

z dne 9. julija 1998

o spremembi Uredbe (ES) št. 2300/97 o podrobnih pravilih za izvajanje Uredbe Sveta (ES) št. 1221/97 o splošnih pravilih za izvajanje ukrepov za izboljšanje proizvodnje in trženja medu

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1221/97 z dne 25. junija 1997 o splošnih pravilih za izvajanje ukrepov za izboljšanje proizvodnje in trženja medu [1], in zlasti člena 5 Uredbe,

ker Uredba Komisije (ES) št. 2300/97 [2], kakor je bila spremenjena z Uredbo (ES) št. 758/98 [3], predpisuje določbe za izvajanje ukrepov za izboljšanje proizvodnje in trženja medu;

ker je ta sprememba tudi približala datum za obvestilo o programih; ker je zato treba spremeniti tudi datum menjalnega razmerja v kmetijstvu, ki velja za te programe;

ker so ukrepi, predvideni s to uredbo, v skladu z mnenjem Upravljalnega odbora za perutnino in jajca,

SPREJELA NASLEDNJO UREDBO:

Člen 1

Člen 5 Uredbe (ES) št. 2300/97 se nadomesti:

"Člen 5

Menjalno razmerje v kmetijstvu, ki se uporabi za znesek iz člena 3, je razmerje, ki je v veljavi od 1. maja vsakega leta, v katerem je poslano obvestilo o programu."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. julija 1998

Za Komisijo

Franz Fischler

Član Komisije

[1] UL L 173, 1.7.1997, str. 1.

[2] UL L 319, 21.11.1997, str. 4.

[3] UL L 105, 4.4.1998, str. 5.

--------------------------------------------------